# Iota de la Verge

Iota de la Verge (ι Virginis) és un estel binari a la constel·lació de la Verge de magnitud aparent +4,10. El nom del seu component principal, Syrma, prové del grec Surma, utilitzat per l'astrònom Claudi Ptolemeu per designar aquest estel situat a la cua de la toga de la verge. Al costat de κ Virginis i φ Virginis, Syrma apareix esmentada en la primera traducció àrab del Syntaxis amb el nom d'h-imar, «faldilla». Els tres estels formaven la tretzena mansió lunar àrab denominada Al Ghafr, «la coberta».
Syrma és una subgegant groga de tipus espectral F7IV amb una temperatura efectiva d'aproximadament 6115 K. Amb una lluminositat 9 vegades major que la del Sol, la mesura del seu diàmetre angular —1,13 mil·lisegons d'arc— dona com a resultat un diàmetre 3,4 vegades més gran que el solar, confirmant el seu estatus de subgegant. Giravolta sobre si mateixa amb una velocitat de rotació projectada de 15 km/s, completant una volta en menys de 7,71 dies. Posseeix activitat magnètica i té una calenta corona exterior —no gaire diferent de la qual té el Sol— la temperatura del qual s'estima entre 2 i 8 milions K.
Syrma posseeix una metal·licitat inferior a la del Sol, amb una abundància relativa de ferro equivalent al 78% de la solar. Té una massa de 1,5 masses solars i la seva edat s'estima en uns 2500 milions d'anys. Sembla ser lleugerament variable amb una fluctuació en la seva lluentor de 0,05 magnituds amb un període, si bé és desconegut, que pot ser de l'ordre d'un dia, en la línia de les variables Gamma Doradus. S'hi troba a 69,8 anys llum del Sistema Solar.

## Referències

* ↑ «The Physical Basis of Luminosity Classification in the Late A-, F-, and Early G-Type Stars. I. Precise Spectral Types for 372 Stars» (en anglès). Astronomical Journal, 4, 4-2001, pàg. 2148–2158. DOI: 10.1086/319956.
* ↑ Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 Joss Bland-Hawthorn «The Sixth Data Release of the Radial Velocity Experiment (RAVE). II. Stellar Atmospheric Parameters, Chemical Abundances, and Distances». Astronomical Journal, 2, 2020. DOI: 10.3847/1538-3881/AB9AB8.
* 1 2 3 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Gaia DR3. Indicat a la font segons: SIMBAD. Llengua del terme, de l'obra o del nom: anglès. Data de publicació: 13 juny 2022.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ Mu Virgnis (SIMBAD)
* ↑ Syrma (The Fixed Stars)
* 1 2 Mármol-Queraltó, E.; Cardiel, N.; Cenarro, A. J.; Vazdekis, A.; Gorgas, J.; Pedraz, S.; Peletier, R. F.; Sánchez-Blázquez, P. «A new stellar library in the region of the CO index at 2.3 μm. New index definition and empirical fitting functions». Astronomy and Astrophysics, 489, 2, 2008. pp. 885-909.
* 1 2 Cenarro, A. J.; Peletier, R. F.; Sánchez-Blázquez, P.; Selam, S. O.; Toloba, E.; Cardiel, N.; Falcón-Barroso, J.; Gorgas, J.; Jiménez-Vicente, J.; Vazdekis, A. «Medium-resolution Isaac Newton Telescope library of empirical spectra - II. The stellar atmospheric parameters». Monthly Notices of the Royal Astronomical Society, 374, 2, 2007. pp. 664-690.
* 1 2 Takeda, Yoichi «Fundamental Parameters and Elemental Abundances of 160 F-G-K Stars Based on OAO Spectrum Database». Publications of the Astronomical Society of Japan, 59, 2, 2007. pp. 335-356 (Tabla consultada en CDS).
* ↑ Richichi, A.; Percheron, I.; Khristoforova, M. «CHARM2: An updated Catalog of High Angular Resolution Measurements». Astronomy and Astrophysics, 431, 4, 2005. pp. 773-777 (Tabla consultada en CDS).
* ↑ Reiners, A. «Rotation- and temperature-dependence of stellar latitudinal differential rotation». Astronomy and Astrophysics, 446, 1, 2006. pp. 267-277.
* 1 2 Syrma (Stars, Jim Kaler)